Час няўхільна бяжыць наперад, аддаляе нас ад лёсавызначальных падзей гісторыі, велічных артэфактаў ды знакавых асобаў, без якіх мы не змаглі б уявіць сябе цяперашніх. Але, што мы пабачым, калі азірнемся назад, калі прымружыўшы вочы пастараемся нешта разглядзець за туманам мінуўшчыны. Нейкім магічным чынам, рэчы, пра якія мы ведаем яшчэ са школы, ці і таго раней, па набліжэнні пачнуць размывацца, губляць свае ўстойлівыя абрысы. І, чым большая з’ява, тым болей будзе інтэрпрэтацый, міфалогіі, наўмысных і ненаўмысных скажэнняў.